stanford-oval/wikipedia huggingface dataset:
ใหญ่ ศวิตชาติ
งานการเมือง

นายใหญ่ ได้รับเลือกตั้งเป็นสมาชิกสภาผู้แทนราษฎรจังหวัดนครสวรรค์ครั้งแรก ในการเลือกตั้งซ่อมเมื่อวันที่ 12 มกราคม พ.ศ. 2487 ซึ่งตรงกับสมัยจอมพล ป. พิบูลสงคราม เป็นนายกรัฐมนตรี  ด้วยการแทนที่ขุนอนุกูลประชากร ผู้แทนราษฎรคนเก่าที่เสียชีวิตอย่างกระทันหันด้วยเหตุระเบิดที่หน้าสถานีรถไฟหัวลำโพง และได้รับเลือกเรื่อยมา จนถึง พ.ศ. 2519 รวม 8 สมัย
นายใหญ่ ถือเป็นสมาชิกผู้แทนราษฎรฝีปากกล้า เพียงรับตำแหน่งเพียงสมัยเดียวก็อภิปรายรัฐบาลในรัฐสภาจนเป็นที่ประจักษ์ ในที่สุดเมื่อจอมพล ป. พิบูลสงคราม นายกรัฐมนตรีต้องลาออกจากตำแหน่ง และเป็นนายควง อภัยวงศ์ ขึ้นเป็นนายกรัฐมนตรีต่อมา นายใหญ่จึงได้รับตำแหน่งทางการเมืองเพิ่มเติมด้วยการเป็นเลขานุการรัฐมนตรี และได้เข้าร่วมรัฐบาลนายควง อภัยวงศ์ ในสมัยต่อมาด้วยการเป็นรัฐมนตรีสั่งการกระทรวงคมนาคม เมื่อรัฐบาลนายควงสิ้นสุดลง นายใหญ่จึงรวมกับนักการเมืองกลุ่มหนึ่ง เช่น นายเลียง ไชยกาล, นายฟอง สิทธิธรรม, นายสมบุญ ศิริธร ร่วมกันก่อตั้งพรรคประชาธิปัตย์ขึ้นมา ในปี พ.ศ. 2489 โดยมีนายควง อภัยวงศ์ เป็นหัวหน้าพรรค และม.ร.ว.เสนีย์ ปราโมช เป็นรองหัวหน้าพรรค โดยนายใหญ่เป็นกรรมการบริหารพรรคด้วย ในปี พ.ศ. 2489 เขาได้รับแต่งตั้งเป็นรัฐมนตรี ในรัฐบาลองนายควง อภัยวงศ์
ต่อมาหลังการรัฐประหารในปี พ.ศ. 2490 นายใหญ่ได้รับตำแหน่งรัฐมนตรีช่วยว่าการกระทรวงพาณิชย์อยู่เป็นระยะเวลาสั้น ๆ ต่อมาเมื่อเกิดการเปลี่ยนแปลงทางการเมือง เมื่อได้มีกฎหมายว่าด้วยการจดทะเบียนตั้งพรรคการเมืองขึ้นมาอย่างเป็นทางการ นายใหญ่จึงได้รับตำแหน่งเลขาธิการพรรคประชาธิปัตย์ โดยบทบาทของผู้เป็นเลขาธิการพรรคในการเลือกตั้งเมื่อวันที่ 26 กุมภาพันธ์ พ.ศ. 2500 ที่พรรคประชาธิปัตย์ต้องต่อสู้กับพรรคเสรีมนังคศิลา ของจอมพล ป. พิบูลสงคราม อย่างเข้มข้น ในฐานะเลขาธิการพรรค นายใหญ่ได้เดินทางไปช่วยผู้สมัครของพรรคหาเสียงตามจังหวัดต่าง ๆ ตลอดจนคัดเลือกผู้สมัครลงรับเลือกตั้ง ทำให้เป็นที่รู้จักของผู้คนมากยิ่งขึ้น ท่ามกลางการทุจริตการเลือกตั้งอย่างกว้างขวาง อันเป็นเหตุที่ทำให้มีการรัฐประหารในปีเดียวกัน ซึ่งทำให้ไม่มีพรรคการเมืองและสภาผู้แทนราษฎรไปนานถึง 11 ปี
จนกระทั่งในปี พ.ศ. 2512 เมื่อนายควง อภัยวงศ์ หัวหน้าพรรคประชาธิปัตย์คนแรกถึงแก่กรรม ม.ร.ว.เสนีย์ ปราโมช ได้รับการสนับสนุนจากสมาชิกพรรคให้เป็นหัวหน้าพรรคต่อ นายใหญ่ก็ได้รับตำแหน่งเลขาธิการพรรคต่อมาอีกด้วย
หลังเหตุการณ์ 14 ตุลาคม พ.ศ. 2516 นายใหญ่ได้รับแต่งตั้งเป็นสมาชิกสภานิติบัญญัติแห่งชาติในปีเดียวกัน  และต่อมาในปี พ.ศ. 2517 ก็ได้ลาออกจากพรรคประชาธิปัตย์ ไปร่วมกับม.ร.ว.คึกฤทธิ์ ปราโมช อดีตเลขาธิการพรรคประชาธิปัตย์คนแรก ก่อตั้งพรรคกิจสังคมขึ้นมา และได้รับตำแหน่งรัฐมนตรีว่าการกระทรวงยุติธรรม ในรัฐบาลม.ร.ว.คึกฤทธิ์ ปราโมช เมื่อปี พ.ศ. 2518
นายใหญ่ ศวิตชาติ ยุติบทบาททางการเมืองลงอย่างสิ้นเชิงหลังแพ้การเลือกตั้งเมื่อปี พ.ศ. 2522
งานการเมือง > สมาชิกสภาผู้แทนราษฎร

นายใหญ่ ศวิตชาติ ได้รับการเลือกตั้งเป็นสมาชิกสภาผู้แทนราษฎรทั้งสิ้น 8 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 (เลือกตั้งซ่อม) จังหวัดนครสวรรค์
การเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 จังหวัดนครสวรรค์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 จังหวัดนครสวรรค์
การเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 จังหวัดนครสวรรค์ สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จังหวัดนครสวรรค์ สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดนครสวรรค์ สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดนครสวรรค์ สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดนครสวรรค์ สังกัดพรรคกิจสังคม
ถึงแก่อนิจกรรม

ใหญ่ ศวิตชาติ ถึงแก่อนิจกรรมเมื่อวันที่ 12 มกราคม พ.ศ. 2525
เครื่องราชอิสริยาภรณ์

พ.ศ. 2518 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2513 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2487 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
กัญจนา ศิลปอาชา

| กัญจนา ศิลปอาชาม> ป.ช. ม.ว.ม. |
| --- | --- |
กัญจนา ใน พ.ศ. 2562

รัฐมนตรีช่วยว่าการกระทรวงศึกษาธิการ
ดำรงตำแหน่ง 9 กรกฎาคม พ.ศ. 2542 – 6 มกราคม พ.ศ. 2544 (1 ปี 181 วัน)ดำรงตำแหน่งร่วมกับ  ไพโรจน์ โล่ห์สุนทร วิชัย ตันศิริ
นายกรัฐมนตรี: ชวน หลีกภัย
รัฐมนตรีว่าการ: สมศักดิ์ ปริศนานันทกุล
ก่อนหน้า: สมศักดิ์ ปริศนานันทกุล อาคม เอ่งฉ้วน
ถัดไป: จำลอง ครุฑขุนทด
สมาชิกสภาผู้แทนราษฎร จังหวัดสุพรรณบุรี
ดำรงตำแหน่ง 2 กรกฎาคม พ.ศ. 2538 – 24 กุมภาพันธ์ พ.ศ. 2549 (10 ปี 237 วัน)
สมาชิกสภานิติบัญญัติแห่งชาติ
ดำรงตำแหน่ง 11 ตุลาคม พ.ศ. 2549 – 28 มกราคม พ.ศ. 2551 (1 ปี 109 วัน)
หัวหน้าพรรคชาติไทยพัฒนา
ดำรงตำแหน่ง 26 ตุลาคม พ.ศ. 2561 – 20 กันยายน พ.ศ. 2565 (3 ปี 329 วัน)
ก่อนหน้า: ธีระ วงศ์สมุทร
ถัดไป: วราวุธ ศิลปอาชา
 
ข้อมูลส่วนบุคคล
เกิด: 15 กุมภาพันธ์ พ.ศ. 2503 (64 ปี) อำเภอสามชุก จังหวัดสุพรรณบุรี ประเทศไทย
สัญชาติ: ไทย
ศาสนา: พุทธเถรวาท
พรรคการเมือง: ชาติไทย (2538–2551) ชาติไทยพัฒนา (2557–ปัจจุบัน)
บุพการี: บรรหาร ศิลปอาชา (บิดา) แจ่มใส ศิลปอาชา (มารดา)
ญาติ: วราวุธ ศิลปอาชา (น้องชาย)
ศิษย์เก่า: จุฬาลงกรณ์มหาวิทยาลัย (สต.บ.) มหาวิทยาลัยวิสคอนซิน แมดิสัน (MBA)
อาชีพ:  นักธุรกิจ  นักการเมือง 
ลายมือชื่อ: 
ชื่อเล่น: นา

กัญจนา ศิลปอาชา (เกิด 15 กุมภาพันธ์ พ.ศ. 2503) ชื่อเล่น นา, หนูนา เป็นนักการเมืองชาวไทย อดีตรัฐมนตรีช่วยว่าการกระทรวงศึกษาธิการ อดีตหัวหน้าพรรคชาติไทยพัฒนา ปัจจุบันเป็นประธานคณะกรรมการที่ปรึกษาพรรคชาติไทยพัฒนา โดยเป็นบุตรีของนายบรรหาร ศิลปอาชา อดีตนายกรัฐมนตรี และคุณหญิงแจ่มใส ศิลปอาชา
การศึกษา

น.ส.กัญจนา ศิลปอาชา สำเร็จการศึกษาระดับปริญญาตรี สถิติศาสตร์บัณฑิต (เกียรตินิยมอันดับหนึ่งเหรียญทอง) จากจุฬาลงกรณ์มหาวิทยาลัย และปริญญาโท บริหารธุรกิจมหาบัณฑิต จากมหาวิทยาลัยวิสคอนซิน ประเทศสหรัฐอเมริกา
อีกด้านหนึ่ง น.ส.กัญจนา ศิลปอาชา ใช้เวลาในระหว่างถูกตัดสิทธิ์ทางการเมือง (พ.ศ. 2553) เข้ารับการศึกษาหลักสูตรผู้บริหารระดับสูง ของสถาบันวิทยาการตลาดทุน ตลาดหลักทรัพย์แห่งประเทศไทย ในรุ่นที่ 11 และเป็นรุ่นเดียวกันกับนักการเมืองชื่อดังอีกหลายคน อาทินายสรอรรถ กลิ่นประทุม นายประจวบ ไชยสาส์น นางสาวนริศรา ชวาลตันพิพัทธ์ ร้อยตรีหญิงระนองรักษ์ สุวรรณฉวี นายสมพงษ์ อมรวิวัฒน์ นายแพทย์บุรณัชย์ สมุทรักษ์ ฯลฯ[ต้องการอ้างอิง]
การทำงาน

น.ส.กัญจนา เริ่มทำงานด้วยการเป็นเจ้าหน้าที่ฝ่ายการตลาด บริษัท ปูนซิเมนต์ไทย จำกัด ในช่วงปี พ.ศ. 2527 ถึง พ.ศ. 2528 ก่อนที่จะมาเป็นกรรมการผู้จัดการ บริษัทสยามออกซี่ จำกัด ในปี พ.ศ. 2528 ถึง พ.ศ. 2538 รวมไปถึงดำรงตำแหน่งเป็นประธานกรรมการบริษัทสยามอ็อกซิเดนทอล อิเล็คโตรเคมิ
งานการเมือง

น.ส.กัญจนา ศิลปอาชา เข้าสู่งานการเมืองตามบิดาซึ่งเป็นหัวหน้าพรรคชาติไทย โดยลงสมัครรับเลือกตั้งสมาชิกสภาผู้แทนราษฎร จังหวัดสุพรรณบุรี เมื่อปี พ.ศ. 2538, 2539, 2544 ,2548 และได้รับการแต่งตั้งเป็นรัฐมนตรีครั้งแรกในปี พ.ศ. 2542 ดำรงตำแหน่ง รัฐมนตรีช่วยว่าการกระทรวงศึกษาธิการ
ในปี พ.ศ. 2544 ได้รับตำแหน่งที่ปรึกษารัฐมนตรีว่าการกระทรวงแรงงานและสวัสดิการสังคม ประธานคณะกรรมาธิการการสวัสดิการสังคม สภาผู้แทนราษฎร ประธานมูลนิธิพัฒนาคนพิการไทย และกรรมการผู้ทรงคุณวุฒิ สถาบันราชภัฎสวนดุสิต (ปัจจุบัน คือ มหาวิทยาลัยสวนดุสิต) ในปี พ.ศ. 2545 เป็นที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ และปี พ.ศ. 2546 เป็นที่ปรึกษารัฐมนตรีว่าการกระทรวงวัฒนธรรม
ต่อมาเมื่อพรรคชาติไทย ถูกตัดสินยุบพรรค ในปี พ.ศ. 2551 น.ส.กัญจนา ศิลปอาชา ในฐานะคณะกรรมการบริหารพรรคจึงถูกตัดสิทธิ์ทางการเมืองเป็นเวลา 5 ปี
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 น.ส.กัญจนาได้สมัครรับเลือกตั้งในระบบบัญชีรายชื่อ สังกัดพรรคชาติไทยพัฒนา ลำดับที่ 2
ชีวิตส่วนตัว

น.ส.กัญจนา เล่นการเมืองครั้งแรกเมื่อทางพรรคชาติไทยหาผู้สมัครลงที่จังหวัดสุพรรณบุรีไม่ได้ จึงได้ลงรับสมัครเป็นครั้งแรกเมื่อปี พ.ศ. 2538 และได้รับเลือกตั้ง ปัจจุบันได้ทำงานเกี่ยวกับการอนุรักษ์ช้าง และถึงแม้ไม่มีครอบครัวของตัวเอง แต่ก็รับอุปการะเด็กผู้หญิงพิการคนหนึ่งมาตั้งแต่อายุเพียง 3 ขวบ ในปี พ.ศ. 2541
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

เว็บไซต์ศูนย์ข้อมูลนักการเมือง ThaisWatch.com [ลิงก์เสีย]
| ด ค กคณะรัฐมนตรีคณะที่ 53 ของไทย |
| --- | --- | --- |
| นายกรัฐมนตรี |  ชวน หลีกภัย  |  |
| รองนายกรัฐมนตรี |  พิชัย รัตตกุล  ศุภชัย พานิชภักดิ์  ปัญจะ เกสรทอง  สุวิทย์ คุณกิตติ  กร ทัพพะรังสี  สนั่น ขจรประศาสน์  ไตรรงค์ สุวรรณคีรี  บัญญัติ บรรทัดฐาน  วิโรจน์ เปาอินทร์  สุทัศน์ เงินหมื่น  |  |
| สำนักนายกรัฐมนตรี |  สุพัตรา มาศดิตถ์  สาวิตต์ โพธิวิหค  จุรินทร์ ลักษณวิศิษฏ์  อภิสิทธิ์ เวชชาชีวะ  สมบุญ ระหงษ์  ไชยยศ สะสมทรัพย์  พิทักษ์ อินทรวิทยนันท์  ปวีณา หงสกุล  ภิญโญ นิโรจน์  อดิศัย โพธารามิก (ขณะรักษาการ)  |  |
| กลาโหม |  ชวน หลีกภัย  วัฒนชัย วุฒิศิริ  |  |
| การคลัง |  ธารินทร์ นิมมานเหมินท์  พิเชษฐ พันธุ์วิชาติกุล  พิสิฐ ลี้อาธรรม  |  |
| การต่างประเทศ |  สุรินทร์ พิศสุวรรณ  หม่อมราชวงศ์สุขุมพันธุ์ บริพัตร  |  |
| เกษตรและสหกรณ์ |  ปองพล อดิเรกสาร  ประภัตร โพธสุธน  วิรัช รัตนเศรษฐ  สมชาย สุนทรวัฒน์  เนวิน ชิดชอบ  อนุรักษ์ จุรีมาศ  อาคม เอ่งฉ้วน  ประภัตร โพธสุธน  |  |
| คมนาคม |  สุเทพ เทือกสุบรรณ  ประดิษฐ์ ภัทรประสิทธิ์  สนธยา คุณปลื้ม  เผดิมชัย สะสมทรัพย์  โชคสมาน สีลาวงษ์  อิทธิ ศิริลัทธยากร  ไชยา สะสมทรัพย์  จองชัย เที่ยงธรรม  |  |
| พาณิชย์ |  ศุภชัย พานิชภักดิ์  ไพฑูรย์ แก้วทอง  โพธิพงษ์ ล่ำซำ  ประวิช รัตนเพียร  กรพจน์ อัศวินวิจิตร  รักษ์ ตันติสุนทร  |  |
| มหาดไทย |  สนั่น ขจรประศาสน์  บัญญัติ บรรทัดฐาน  ชำนิ ศักดิเศรษฐ์  วัฒนา อัศวเหม  ประภัตร โพธสุธน  พินิจ จารุสมบัติ  สนธยา คุณปลื้ม  |  |
| ยุติธรรม |  สุทัศน์ เงินหมื่น  |  |
| แรงงานและสวัสดิการสังคม |  ไตรรงค์ สุวรรณคีรี  สมพงษ์ อมรวิวัฒน์  วุฒิ สุโกศล  ประชา พรหมนอก  จองชัย เที่ยงธรรม  ประกอบ สังข์โต  ปวีณา หงสกุล  อนุสรณ์ วงศ์วรรณ  ประยุทธ์ ศิริพานิชย์  |  |
| วิทยาศาสตร์ เทคโนโลยีและสิ่งแวดล้อม |  ยิ่งพันธ์ มนะสิการ  สุวิทย์ คุณกิตติ  อาทิตย์ อุไรรัตน์  พรเทพ เตชะไพบูลย์  ระวี หิรัญโชติ  |  |
| ศึกษาธิการ |  ชุมพล ศิลปอาชา  ปัญจะ เกสรทอง  สมศักดิ์ ปริศนานันทกุล  สมศักดิ์ ปริศนานันทกุล  อาคม เอ่งฉ้วน  ไพโรจน์ โล่ห์สุนทร (ขณะรักษาการ)  กัญจนา ศิลปอาชา  วิชัย ตันศิริ  |  |
| สาธารณสุข |  รักเกียรติ สุขธนะ  กร ทัพพะรังสี  ธีระวัฒน์ ศิริวันสาณฑ์  คำรณ ณ ลำพูน  เดชา สุขารมณ์  |  |
| อุตสาหกรรม |  สมศักดิ์ เทพสุทิน  สุวัจน์ ลิปตพัลลภ  พลกฤษณ์ หงษ์ทอง  อนุรักษ์ จุรีมาศ  ปรีชา เลาหพงศ์ชนะ  สุริยะ จึงรุ่งเรืองกิจ  วุฒิชัย สงวนวงศ์ชัย  |  |
| ทบวงมหาวิทยาลัย |  เดชา สุขารมณ์  ประจวบ ไชยสาส์น  สุชน ชามพูนท (ขณะรักษาการ)  |  |
| โฆษกประจำสำนักนายกรัฐมนตรี |  อรรคพล สรสุชาติ  สมชาย สหชัยรุ่งเรือง  สาคร พรหมภักดี  ปาน พึ่งสุจริต  รัตนา จงสุทธนามณี  |  |
 พ้นจากตำแหน่ง  รัฐมนตรีช่วยว่าการ 
| ด ค กพรรคชาติไทยพัฒนา |
| --- | --- | --- |
| หัวหน้าพรรค |  กฤต รัตนคามินี  ชุมพล ศิลปอาชา  ธีระ วงศ์สมุทร  กัญจนา ศิลปอาชา  วราวุธ ศิลปอาชา  |  |
| เลขาธิการพรรค |  บรรหาร มณีลาภ  ปรีชา จั่นเพชร  พันธุ์เทพ สุลีสถิร  ประภัตร โพธสุธน  |  |
| ดูเพิ่ม | พรรคชาติไทย · บ้านเลขที่ 109 |  |
ประเทศไทยใน พ.ศ. 2409

พระราชพิธีโสกันต์สมเด็จเจ้าฟ้าจุฬาลงกรณ์ ในปี พ.ศ. 2409
เหตุการณ์ที่เกิดขึ้นใน พ.ศ. 2409 (ค.ศ. 1866) ในประเทศไทย เป็นปีที่ 85 แห่งกรุงรัตนโกสินทร์ และเป็นปีที่ 16 ในรัชสมัยของพระบาทสมเด็จพระจอมเกล้าเจ้าอยู่หัว และนับเป็นปี จ.ศ. 1227 (1 มกราคม - 16 มีนาคม) และ 1228 (17 มีนาคม - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระจอมเกล้าเจ้าอยู่หัว
พระเจ้าแผ่นดินที่สอง: พระบาทสมเด็จพระปิ่นเกล้าเจ้าอยู่หัว (จนถึง 7 มกราคม)
สมุหนายก: เจ้าพระยาภูธราภัย
สมุหพระกลาโหม: เจ้าพระยาศรีสุริยวงศ์
เหตุการณ์

4 มกราคม - พระบาทสมเด็จพระจอมเกล้าเจ้าอยู่หัวทรงโปรดให้ประกอบพระราชพิธีโสกันต์สมเด็จเจ้าฟ้าจุฬาลงกรณ์
19 กรกฎาคม - เจ้าฟ้าชายจุฬาลงกรณ์ผนวชเป็นสามเณร
7 กุมภาพันธ์ - ถวายพระเพลิงพระบวรศพพระบาทสมเด็จพระปิ่นเกล้าเจ้าอยู่หัว
ผู้เกิด > มกราคม

30 มกราคม – พระเจ้าบรมวงศ์เธอ กรมหมื่นมหิศรราชหฤทัย เสนาบดีกระทรวงพระคลังมหาสมบัติ คนที่ 5 (สิ้นพระชนม์ พ.ศ. 2450)
ผู้เกิด > มีนาคม

26 มีนาคม – พระราชาภิรมย์ (แจ่ม บูรณะนนท์) (พระราชโมฬี) อดีตปลัดกรมราชบัณฑิตขวา (ถึงแก่กรรม พ.ศ. 2499)
ผู้เกิด > พฤษภาคม

9 พฤษภาคม – หม่อมแม้น ภาณุพันธุ์ ณ อยุธยา หม่อมในเจ้าฟ้ากรมพระยาภาณุพันธุวงศ์วรเดช (อนิจกรรม พ.ศ. 2438)
ผู้เกิด > มิถุนายน

24 มิถุนายน – เจ้าพระยาวงษานุประพัทธ์ (หม่อมราชวงศ์สท้าน สนิทวงศ์) รัฐมนตรีว่าการกระทรวงเกษตรพาณิชยการ คนที่ 1 (อสัญกรรม พ.ศ. 2483)
ผู้เกิด > สิงหาคม

ไม่ทราบวัน – พระยาเสนาะดุริยางค์ (แช่ม สุนทรวาทิน) ขุนนาง (อนิจกรรม พ.ศ. 2492)
ผู้เกิด > กันยายน

30 กันยายน – พระเจ้าบรมวงศ์เธอ พระองค์เจ้าพวงสร้อยสอางค์ พระบรมวงศ์ (สิ้นพระชนม์ พ.ศ. 2493)
ผู้เกิด > ธันวาคม

1 ธันวาคม – พระอาจวิทยาคม (ยอร์ช บี. แมคฟาร์แลนด์) แพทย์ใหญ่โรงเรียนราชแพทยาลัย คนที่ 1 (ถึงแก่กรรม พ.ศ. 2485)
ผู้เกิด > ไม่ทราบวัน

เจ้าราชบุตร (น้อยดาวแก้ว ณ ลำพูน) เจ้านายราชวงศ์ลำพูน (พิราลัย พ.ศ. 2444)
ผู้เสียชีวิต > มกราคม

7 มกราคม – พระบาทสมเด็จพระปิ่นเกล้าเจ้าอยู่หัว พระเจ้ากรุงสยามพระองค์ที่สอง (พระราชสมภพ พ.ศ. 2351)
26 มกราคม – พระเจ้าบรมวงศ์เธอ กรมหมื่นอุดมรัตนราษี พระบรมวงศ์ (ประสูติ พ.ศ. 2363)
ผู้เสียชีวิต > กุมภาพันธ์

17 กุมภาพันธ์ – พระเจ้าราชวรวงศ์เธอ กรมขุนนรานุชิต พระบรมวงศ์ (ประสูติ พ.ศ. 2332)
ผู้เสียชีวิต > ไม่ทราบวัน

พระเจ้าบรมวงศ์เธอ พระองค์เจ้าพลับ พระกุลเชษฐ์พระองค์ที่ 7 แห่งราชวงศ์จักรี (ประสูติ พ.ศ. 2328)
พระยามนตรีสุริยวงศ์ (ชุ่ม บุนนาค) ราชทูต (เกิด พ.ศ. 2363)
วาณิช จรุงกิจอนันต์

| วาณิช จรุงกิจอนันต์ |
| --- | --- |
รูปปั้นที่วัดแค
เกิด: วาณิช จรุงกิจอนันต์ 9 สิงหาคม พ.ศ. 2491 จังหวัดสุพรรณบุรี, ประเทศไทย
เสียชีวิต: 16 พฤษภาคม พ.ศ. 2553 (61 ปี) โรงพยาบาลบ้านแพ้ว สาขาพร้อมมิตร, แขวงคลองตันเหนือ, เขตวัฒนา, กรุงเทพมหานคร, ประเทศไทย
อาชีพ: นักเขียน
สัญชาติ: ไทย
แนว: นวนิยาย, เรื่องสั้น, บทภาพยนตร์, สารคดี
ผลงานที่สำคัญ: ซอยเดียวกัน เคหาสน์ดาว แม่เบี้ย จดหมายถึงเพื่อน เด็กชายกมลเที่ยวบ้านทุ่ง ถึงแม่จำเนียร
คู่สมรส: ทอรุ้ง จรุงกิจอนันต์
วาณิช จรุงกิจอนันต์ (9 สิงหาคม พ.ศ. 2491 - 16 พฤษภาคม พ.ศ. 2553) เป็นนักเขียนและกวีชาวไทย ได้รับรางวัลซีไรต์ ในปี พ.ศ. 2527 จากเรื่องซอยเดียวกัน
ประวัติ

วาณิชเกิดเมื่อวันที่ 9 สิงหาคม พ.ศ. 2491 เป็นคนจังหวัดสุพรรณบุรี จบการศึกษาจาก คณะจิตรกรรมประติมากรรมและภาพพิมพ์ มหาวิทยาลัยศิลปากร มีผลงานมากมาย เริ่มมีชื่อเสียงจากการเขียนบทความ ชื่อ "จดหมายถึงเพื่อน"  ตีพิมพ์เป็นประจำในนิตยสารลลนาระหว่างเดินทางไปศึกษาต่อที่สหรัฐอเมริกา ผลงานที่มีชื่อเสียงอีกเรื่อง คือ นวนิยายเรื่อง แม่เบี้ย ตีพิมพ์ในนิตยสารลลนา เมื่อนำมารวมเล่มก็ได้รับความนิยม และถูกนำมาสร้างเป็นภาพยนตร์หลายครั้ง นอกจากนี้ยังเขียนคอลัมน์ให้กับนิตยสารในเครือมติชน และเป็นกรรมการบริษัท จีเอ็มเอ็ม แกรมมี่ จำกัด (มหาชน)
วาณิชเสียชีวิตเมื่อวันที่ 16 พฤษภาคม พ.ศ. 2553 ด้วยโรคลูคีเมียเฉียบพลัน
ประวัติ > รายชื่อ นวนิยาย

แม่เบี้ย (สร้างเป็นละครโทรทัศน์ 2564 ช่อง7)
เคหาสน์ดาว (สร้างเป็นละครโทรทัศน์ 2 ครั้ง 2535 ช่อง5 และ 2558 ช่องวัน)
ตุ๊กตา (สร้างเป็นละครโทรทัศน์ 2564 ช่อง7)
ไอ้พวกสุพรรณ
ณ ที่นั้นมีดาวเหนือ
สวัสดีครับคุณผู้หญิง
จดหมายถึงเพื่อน
ศาสตร์แห่งเรื่องสั้นและนิยาย
รักคิดถึงกันไหม?
ยามเมื่อลมพัดหวน
วาณิช 60
วาณิช 60.5
ประวัติ > เรื่องสั้น

ซอยเดียวกัน (ได้รับรางวัลซีไรท์ในปี พ.ศ. 2527)
มเหศวร
ทองอยู่ เอี่ยมบุญอิ่ม

| ทองอยู่ เอี่ยมบุญอิ่ม |
| --- | --- |

สมาชิกสภาผู้แทนราษฎรจังหวัดนนทบุรีชุดที่ 3
ดำรงตำแหน่ง 12 พฤศจิกายน พ.ศ. 2481 – 15 กรกฎาคม พ.ศ. 2488
สมาชิกสภาผู้แทนราษฎรจังหวัดนนทบุรีชุดที่ 4
ดำรงตำแหน่ง 6 มกราคม พ.ศ. 2489 – 8 พฤศจิกายน พ.ศ. 2490
 
ข้อมูลส่วนบุคคล
เกิด: 18 กันยายน พ.ศ. 2440 จังหวัดสุพรรณบุรี ประเทศสยาม
เสียชีวิต: 26 สิงหาคม พ.ศ. 2513 (62 ปี) จังหวัดนนทบุรี ประเทศไทย
ที่ไว้ศพ: วัดสระเกศราชวรมหาวิหาร กรุงเทพมหานคร ประเทศไทย
พรรคการเมือง: อิสระ พรรคเสรีมนังคศิลา (พ.ศ. 2498-2500)
คู่สมรส: ล้วน เอี่ยมบุญอิ่ม

ทองอยู่ เอี่ยมบุญอิ่ม เป็นนักการเมืองชาวไทย เคยดำรงตำแหน่งสมาชิกสภาผู้แทนราษฎรจังหวัดนนทบุรีชุดที่ 3 (12 พฤศจิกายน พ.ศ. 2481 - 15 กรกฎาคม พ.ศ. 2488) และ ชุดที่ 4 (6 มกราคม พ.ศ. 2489 - 8 พฤศจิกายน พ.ศ. 2490) โดยในสมัยที่ 2 นั้นเกิดเหตุการณ์รัฐประหารครั้งแรกโดย พลโทผิน ชุณหะวัณ (ยศในขณะนั้น) มีผลทำให้สภาผู้แทนราษฏร์ชุดที่ 4 หมดวาระลง
ประวัติ

ทองอยู่ เอี่ยมบุญอิ่ม แต่เดิมเป็นชาวตำบลท่าระหัด อำเภอเมือง จังหวัดสุพรรณบุรี เคยบวชเป็นพระอยู่ระยะหนึ่งถูกชาวบ้านเรียกกันว่า พระมหาทองอยู่ เมื่อสึกออกมาประกอบอาชีพค้าขายและบำบัดโรคทางยา (ตามบัตรสมาชิกพรรคเสรีมนังคศิลา) ทำให้เป็นที่รู้จักมากขึ้นภายในอำเภอปากเกร็ด จังหวัดนนทบุรี ภายหลังได้รับความไว้วางจากชาวจังหวัดนนทบุรีและได้รับเลือกเป็นสมาชิกสภาผู้แทนราษฏรถึง 2 สมัยโดยไม่ได้สังกัดพรรคการเมือง ภายหลังได้เป็นสมาชิกพรรคเสรีมนังคศิลาแต่ไม่ได้รับเลือกเป็นสมาชิกสภาผู้แทนราษฏรอีก ชีวิตส่วนตัว ทองอยู่ เอี่ยมบุญอิ่ม เคยอาศัยอยู่บ้านเลขที่ 48 หมู่ 1 ตำบลเกาะเกร็ด อำเภอปากเกร็ด จังหวัดนนทบุรี (ปัจจุบันบ้านริมน้ำหลังดังกล่าวถูกรื้อทิ้งแล้ว) ทองอยู่ เอี่ยมบุญอิ่ม สมรสกับ ล้วน เอี่ยมบุญอิ่ม มีธิดาด้วยกัน 6 คน
การปฏิบัติหน้าที่ในสภาผู้แทนราษฏร

เนื่องจาก ทองอยู่ เอี่ยมบุญอิ่ม เคยบวชเป็นพระในพุทธศาสนามาก่อนจึงมีความเข้าใจในประเด็นเกี่ยวกับทางพุทธศาสนา และได้ยื่นกระทู้ถามรัฐบาลในการประชุมสภาผู้แทนราษฎรสมัยสามัญ ครั้งที่ 14/2483 เมื่อวันพฤหัสบดีที่ 19 กันยายน พ.ศ. 2483 เกี่ยวกับ พ.ร.บ.คณะสงฆ์ ที่มีความล่าช้าว่า "รัฐบาลนี้ได้จัดการแก้ไขร่างพระราชบัญญัติปกครองคณะสงฆ์ไปแล้วเพียงใด เมื่อไรจะสำเร็จเข้ามาในสภานี้ได้" เนื่องจากเหตุผลของรัฐบาลก็คือ อยู่ในกระบวนการปรับแก้ไขกับคณะสงฆ์ ขณะที่สาเหตุเบื้องหลังนั้นมาจากความละเอียดอ่อนของปัญหาในคณะสงฆ์ที่รัฐบาลไม่กล้าตัดสินใจ โดยเฉพาะเมื่อมีนักการเมืองตัวแทนจากทั้งมหานิกาย คือ หลวงวิจิตรวาทการ อดีตมหาเปรียญ 5 ประโยค สำนักวัดมหาธาตุ ขณะที่ฝ่ายธรรมยุต คือ ทองสืบ ศุภะมาร์ค อดีตมหาเปรียญ 9 ประโยค วัดมกุฏกษัตริยาราม ทั้งคู่จึงออกแรงปกป้องผลประโยชน์ให้กับฝ่ายของตนอย่างเต็มที่ จนในท้ายที่สุด พ.ร.บ.ได้เข้าสู่ระเบียบวาระการประชุมในสภาผู้แทนราษฎรอีกครั้งในปี พ.ศ. 2484 เมื่อวันที่ 18 กันยายน โดย ทองอยู่ เอี่ยมบุญอิ่ม เป็นหนึ่งในคณะกรรมาธิการวิสามัญร่วมกับ หลวงวิจิตรวาทการ และ ทองสืบ ศุภะมาร์ค จนกระทั่งพระราชบัญญัติคณะสงฆ์ พ.ศ. 2484 ได้ถูกประกาศใช้เมื่อวันที่ 14 ตุลาคม 2484 เป็นต้นมา
เครื่องราชอิสริยาภรณ์

พ.ศ. 2490 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
นงเยาว์ ดาวสุพรรณ

| นงเยาว์ ดาวสุพรรณ |
| --- | --- |
ชื่อเกิด: นงเยาว์ ฉายวงศ์
เกิด: 7 กันยายน พ.ศ. 2492 (75 ปี)
ที่เกิด: ตำบลดอนกำยาน อำเภอเมืองสุพรรณบุรี จังหวัดสุพรรณบุรี
แนวเพลง: เพลงลูกทุ่ง
ช่วงปี: 2507 - ปัจจุบัน
ค่ายเพลง: วงดนตรีสุรพล สมบัติเจริญ
นงเยาว์ ดาวสุพรรณ เป็นนักร้องจากสุพรรณบุรี เป็นศิษย์ของครูสุรพล สมบัติเจริญ(ราชาเพลงลูกทุ่ง)
ประวัติ

นงเยาว์เกิดเมื่อ 7 กันยายน พ.ศ. 2492 ที่ตำบลดอนกำยาน อำเภอเมือง จังหวัดสุพรรณบุรี มีชื่อสกุลจริงว่า นงเยาว์ ฉายวงศ์ บิดาชื่อ ย้วน มารดาชื่อ พิมพา ฉายวงศ์ เรียนหนังสือที่โรงเรียนวัดพันตำลึง จบชั้นประถมศึกษาปีที่ 4 แล้วไม่ได้เรียนต่อ เนื่องจากต้องช่วยพ่อแม่ทำนา
เส้นทางเข้าวงการ

"วงดนตรีสุรพล  สมบัติเจริญ" ไปเปิดทำการแสดงที่วัดแถวบ้านของเธอ  ทองใบ รุ่งเรืองนักแต่งเพลงประจำวงดนตรีสุรพลได้ไปซื้อข้าวโพดต้มที่ร้านคุณอาของนงเยาว์ คุณอาจึงฝากนงเยาว์ให้ครูทองใบพาไปสมัครกับครูสุรพลแต่โดยปกติครูสุรพลจะไม่รับนักร้องเวลาทำการแสดงต้องไปประกวดที่กรุงเทพฯเท่านั้น แต่เนื่องจากเกรงใจครูทองใบจึงยอมให้นงเยาว์ขึ้นร้องเพลง
เมื่อครูสุรพลได้ฟังนงเยาว์ร้องเพลงจบ ถึงกับต้องอุทานว่ส "พบแล้วช้างเผือกในป่า" แต่สุรพลกลับไม่รับเข้าประจำวงเพราะนงเยาว์ขึ้นเวทีร้องเพลงไม่ยกมือไหว้ใครเลย ต่อมาวงดนตรีสุรพล สมบัติเจริญมาเปิดทำแสดงใกล้บ้านเธอครูทองใบจึงพาเธอเข้าไปหาครูสุรพล สมบัติเจริญอีกครั้ง ครั้งนี้ครูสุรพลรับเธอเข้าประจำวง นงเยาว์จึงได้เริ่มเป็นศิลปินลูกทุ่งจริงจังเมื่ออายุได้  17  ปี บันทึกแผ่นเสียงครั้งแรกในชีวิต คือเพลง "ชื่นใจคนจน" งานประพันธ์ของอาจารย์จิตรกร บัวเนียม  เมื่อปี พ.ศ. 2512   เพลงนี้ร้องแก้กับเพลง "คนจนน้อยใจ"   ของศรีไพร ลูกราชบุรี
ผลงานเพลงที่สร้างชื่ออื่นๆ เช่น พี่จ๋าอย่าเจ้าชู้ สงสารพี่แทน เบื่อหน้าคนขี้หนาว  ความฝันบ้าๆ หัวบ่ดี ตลุงรักราชบุรี ชอบว่าจริงๆ อดีตรักวันลอยกระทง
ปัจจุบัน

ปัจจุบัน นงเยาว์ ดาวสุพรรณอยู่กับครอบครัว ทำการค้าขายเล็กๆน้อยๆ ประเภทโชห่วย อยู่ที่เขตวงเวียนใหญ่  กทม. และยังรับเชิญร้องเพลงเหมือนนักร้องเก่าท่านอื่นๆ
วุฒิศักดิ์ ลาภเจริญทรัพย์

| ผู้ช่วยศาสตราจารย์วุฒิศักดิ์ ลาภเจริญทรัพย์ม> ว.ม., ป.ช., จ.ภ. |
| --- | --- |

สมาชิกสภานิติบัญญัติแห่งชาติ
ดำรงตำแหน่ง 31 กรกฎาคม พ.ศ. 2557 – 21 พฤษภาคม พ.ศ. 2562
อธิการบดีมหาวิทยาลัยรามคำแหง
ดำรงตำแหน่ง 21 ตุลาคม พ.ศ. 2554 – 20 ตุลาคม พ.ศ. 2558
ก่อนหน้า: รศ. คิม ไชยแสนสุข
ถัดไป: รศ. ปรีชา พหลเทพ (รักษาการ)
ดำรงตำแหน่ง 3 มีนาคม พ.ศ. 2559 – 2 มีนาคม พ.ศ. 2563
ก่อนหน้า: รศ. ปรีชา พหลเทพ (รักษาการ)
ถัดไป: ผศ. บุญชาล ทองประยูร (รักษาการ)
 
ข้อมูลส่วนบุคคล
เกิด: 18 ตุลาคม พ.ศ. 2492 (75 ปี)
คู่สมรส: ตวงทอง ลาภเจริญทรัพย์ (มังคะลี)

ผู้ช่วยศาสตราจารย์ วุฒิศักดิ์ ลาภเจริญทรัพย์ รักษาการอธิการบดีมหาวิทยาลัยรามคำแหง และประธานกรรมการส่งเสริมกิจการมหาวิทยาลัยรามคำแหง  อดีตอธิการบดีมหาวิทยาลัยรามคำแหง ประธานกรรมการและกรรมการอิสระ บริษัท ชโย กรุ๊ป จำกัด (มหาชน) กรรมการอิสระ บริษัท บางกอก โพสต์ จำกัด (มหาชน) ดำรงตำแหน่งผู้ช่วยศาสตราจารย์ประจำคณะรัฐศาสตร์ มหาวิทยาลัยรามคำแหง
ประวัติ

ผศ.วุฒิศักดิ์ ลาภเจริญทรัพย์ เกิดเมื่อวันที่ 18 ตุลาคม พ.ศ. 2492 เป็นชาวตำบลสระกระโจม อำเภอดอนเจดีย์ จังหวัดสุพรรณบุรี จบการศึกษา รัฐศาสตรบัณฑิต (เกียรตินิยม) จุฬาลงกรณ์มหาวิทยาลัย และรัฐศาสตรมหาบัณฑิต มหาวิทยาลัยชิคาโก ประเทศสหรัฐอเมริกา เริ่มรับราชการที่มหาวิทยาลัยรามคำแหง ตั้งแต่ปี 2517 เป็นอาจารย์ตรี ปี พ.ศ. 2529 เป็นผู้ช่วยศาสตราจารย์ ระดับ 6 ปี พ.ศ. 2534 เป็นผู้ช่วยศาสตราจารย์ ระดับ 7 พ.ศ. 2539 เป็นผู้ช่วยศาสตราจารย์ 8 ในปี พ.ศ. 2541-2543 ทำหน้าที่หัวหน้าภาควิชาการปกครอง และในปี 2548-2554 ดำรงตำแหน่งคณบดีคณะรัฐศาสตร์ มหาวิทยาลัยรามคำแหง และได้รับแต่งตั้งให้ปฏิบัติหน้าที่รักษาราชการแทนอธิการบดี โดยสภามหาวิทยาลัยรามคำแหง มีมติแต่งตั้งให้ดำรงตำแหน่งรักษาราชการแทนอธิการบดีมหาวิทยาลัยรามคำแหง ตั้งแต่วันที่ 10 กุมภาพันธ์ 2554 ถึงวันที่ 30 มิถุนายน 2554 และวันที่ 25 ตุลาคม 2554 โปรดเกล้าฯ ให้ดำรงตำแหน่งอธิการบดีมหาวิทยาลัยรามคำแหง ตั้งแต่วันที่ 21 ตุลาคม 2554 โดยดำรงตำแหน่งในวาระแรกจนถึงวันที่ 20 ตุลาคม 2558
หลังรัฐประหารในประเทศไทย พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
ต่อมา วันที่ 7 มีนาคม พ.ศ. 2559 ได้มีพระบรมราชโองการโปรดเกล้าฯ ให้ดำรงตำแหน่งอธิการบดีมหาวิทยาลัยรามคำแหง อีกสมัย ตั้งแต่วันที่ 3 มีนาคม 2559และดำรงตำแหน่งจนถึงวันที่ 2 มีนาคม พ.ศ. 2563